CELEX: 32016D0216(01)
Language: da
Date: 2016-02-10 00:00:00
Title: Kommissionens afgørelse af 10. februar 2016 om faciliteten for flygtninge i Tyrkiet og om ændring af Kommissionens afgørelse C(2015) 9500 af 24. november 2015

16.2.2016   
            
            
               DA
            
            
               Den Europæiske Unions Tidende
            
            
               C 60/3
            
         KOMMISSIONENS AFGØRELSE
   af 10. februar 2016
   om faciliteten for flygtninge i Tyrkiet og om ændring af Kommissionens afgørelse C(2015) 9500 af 24. november 2015
   (2016/C 60/03)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 210, stk. 2, og artikel 214, stk. 6, og
   ud fra følgende betragtninger:
   
               (1)
            
            
               Repræsentanterne for medlemsstaternes regeringer drøftede på møder i december 2015 og januar 2016 finansieringen af koordinationsmekanismen — faciliteten for flygtninge i Tyrkiet. Den 3. februar 2016 blev de enige om en »fælles forståelse mellem EU-medlemsstaterne og Kommissionen om forvaltningen af og betingelserne for flygtningefaciliteten for Tyrkiet« (i det følgende benævnt »den fælles forståelse«).
            
         
               (2)
            
            
               Kommissionen noterer sig, at medlemsstaterne agter at bidrage med 2 000 000 000 EUR ud af et samlet beløb på 3 000 000 000 EUR. Bistanden ydes gradvist, på betingelse af at handlingsplanen, der afspejler den fælles forståelse mellem Den Europæiske Union og Republikken Tyrkiet om at forstærke deres samarbejde om støtte til syrere under midlertidig beskyttelse og om migrationsstyring i en koordineret indsats for at håndtere krisen (i det følgende benævnt »den fælles handlingsplan mellem EU og Tyrkiet«), gennemføres. Afgørelser om humanitær bistand og tiltag i den henseende, gennemføres i overensstemmelse med Rådets forordning (EF) nr. 1257/96 (1) og i henhold til principperne i den europæiske konsensus om humanitær bistand (2).
            
         
               (3)
            
            
               De individuelle finansielle bidrag fra medlemsstaterne indgår i Unionens budget som eksterne formålsbestemte indtægter i overensstemmelse med artikel 21, stk. 2, litra b), i Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3). Kommissionen er eneansvarlig for gennemførelsen af Unionens budget, jf. artikel 317 i TEUF, og modtager på Unionens vegne bidragserklæringerne fra hver enkelt medlemsstat. Disse bidragserklæringer gør det muligt straks efter meddelelsen at stille forpligtelsesbevillingerne til rådighed i overensstemmelse med artikel 7, stk. 2, i Kommissionens delegerede forordning (EU) nr. 1268/2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (4). De individuelle bidragserklæringer udarbejdes på grundlag af en fælles model, der om nødvendigt kan tilpasses specifikke behov.
            
         
               (4)
            
            
               I lyset af den fælles forståelse og med henblik på at sikre større effektivitet og koordinering i forbindelse med gennemførelsen af faciliteten for flygtninge i Tyrkiet bør Kommissionens afgørelse C(2015) 9500 ændres —
            
         BESTEMT FØLGENDE:
   Eneste artikel
   I Kommissionens afgørelse C(2015) 9500 foretages følgende ændringer:
   
               1)
            
            
               Betragtningerne i Kommissionens afgørelse C(2015) 9500 ændres således:
               
                           —
                        
                        
                           Betragtning 9 affattes således:
                           
                              
                                          »(9)
                                       
                                       
                                          Det generelle formål med faciliteten for flygtninge i Tyrkiet er at koordinere og strømline de tiltag, der finansieres af Unionens budget og bilaterale bidrag fra medlemsstaterne, med henblik på at styrke effektiviteten og komplementariteten af bistand til flygtninge og værtssamfund i Tyrkiet.«
                                       
                                    
                        
                     
                           —
                        
                        
                           Betragtning 11 affattes således:
                           
                              
                                          »(11)
                                       
                                       
                                          De EU-instrumenter, der i øjeblikket anvendes som svar på den syriske krise, f.eks. det europæiske naboskabsinstrument (ENI) (5), instrumentet til finansiering af udviklingssamarbejde (6), instrumentet til førtiltrædelsesbistand (IPA II) (7), instrumentet, der bidrager til stabilitet og fred (8), og finansieringen under Rådets forordning (EF) nr. 1257/96 om humanitær bistand (9), vil kunne bidrage til faciliteten for flygtninge i Tyrkiet inden for den flerårige finansielle ramme 2014-2020. Enhver form for humanitær bistand under faciliteten for flygtninge i Tyrkiet forvaltes og ydes under fuld overholdelse af de humanitære principper og den europæiske konsensus om humanitær bistand (10).«
                                       
                                    
                        
                     
                           —
                        
                        
                           Betragtning 13 affattes således:
                           
                              
                                          »(13)
                                       
                                       
                                          I overensstemmelse med den »fælles forståelse mellem EU-medlemsstaterne og Kommissionen om forvaltningen af og betingelserne for flygtningefaciliteten for Tyrkiet« (i det følgende benævnt »den fælles forståelse«), som der blev nået til enighed om den 3. februar 2016, noterer Kommissionen sig, at medlemsstaterne agter at bidrage med 2 000 000 000 EUR ud af et samlet beløb på 3 000 000 000 EUR. Bistanden ydes gradvist, på betingelse af at Tyrkiet opfylder sine forpligtelser i henhold til den fælles handlingsplan mellem EU og Tyrkiet. Afgørelser om humanitær bistand og tiltag i den henseende, gennemføres i overensstemmelse med Rådets forordning (EF) nr. 1257/96 (11) og i henhold til principperne i den europæiske konsensus om humanitær bistand (12).«
                                       
                                    
                        
                     
                           —
                        
                        
                           Betragtning 14 udgår.
                        
                     
                           —
                        
                        
                           Betragtning 15 bliver til betragtning 14 og affattes således:
                           
                              
                                          »(14)
                                       
                                       
                                          I henhold til den fælles forståelse indgår de individuelle finansielle bidrag fra medlemsstaterne i Unionens budget som eksterne formålsbestemte indtægter i overensstemmelse med artikel 21, stk. 2, litra b), i Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (13). Kommissionen er eneansvarlig for gennemførelsen af Unionens budget, jf. artikel 317 i TEUF, og modtager på Unionens vegne individuelle bidragserklæringer fra hver enkelt medlemsstat i medfør af artikel 7, stk. 2, i Kommissionens delegerede forordning (EU) nr. 1268/2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (14). De individuelle bidragserklæringer udarbejdes på grundlag af en fælles model, der om nødvendigt kan tilpasses specifikke behov. Medlemsstaterne fremsender de underskrevne bidragserklæringer, herunder deres planlagte indbetalingsplan, til Kommissionen til anerkendelse.«
                                       
                                    
                        
                     
         
               2)
            
            
               Artiklerne i Kommissionens afgørelse C(2015) 9500 ændres således:
               
                           —
                        
                        
                           Overskriften i artikel 1 affattes således:
                           
                              »Oprettelse af faciliteten for flygtninge i Tyrkiet«.
                           
                        
                     
                           —
                        
                        
                           Artikel 1 affattes således:
                           
                              »Ved denne afgørelse oprettes en koordinationsmekanisme — faciliteten for flygtninge i Tyrkiet (i det følgende benævnt »faciliteten«) — til at bistå Tyrkiet med at håndtere de umiddelbare humanitære og udviklingsmæssige behov hos flygtningene og deres værtssamfund, nationale og lokale myndigheder i forbindelse med forvaltningen og håndteringen af følgerne af tilstrømningen af flygtninge.«
                           
                        
                     
                           —
                        
                        
                           Artikel 3, stk. 1, affattes således:
                           
                              »Faciliteten koordinerer Unionens og medlemsstaternes tiltag ved at fastlægge prioriteter og angive de instrumenter, der skal anvendes til en effektiv gennemførelse af tiltagene, i overensstemmelse med den mekanisme, der er fastsat i artikel 5 i nærværende afgørelse.«
                           
                        
                     
                           —
                        
                        
                           Artikel 3, stk. 2, affattes således:
                           »Tilvejebringelsen af humanitær bistand, udviklingsbistand og anden bistand til flygtninge og værtssamfund, nationale og lokale myndigheder til at forvalte og håndtere følgerne af tilstrømningen af flygtninge koordineres via faciliteten.
                           De typer tiltag, der koordineres via faciliteten, kan omfatte:
                           
                                       a)
                                    
                                    
                                       humanitær bistand til flygtninge
                                    
                                 
                                       b)
                                    
                                    
                                       støtte, der bidrager til integration på arbejdsmarkedet, adgang til uddannelse og social inklusion af flygtninge og værtssamfund, herunder i forbindelse med levering af passende infrastruktur
                                    
                                 
                                       c)
                                    
                                    
                                       støtte til nationale og lokale myndigheder i forbindelse med håndteringen af følgerne af flygtningenes tilstedeværelse i Tyrkiet, herunder forvaltning af migrationsstrømme og levering af passende infrastruktur.«
                                    
                                 
                     
                           —
                        
                        
                           Artikel 4, stk. 2, affattes således:
                           
                              »1 000 000 000 EUR ud af det samlede beløb finansieres over EU's budget, med forbehold af efterfølgende individuelle finansieringsafgørelser i overensstemmelse med artikel 84, stk. 2, i forordning (EU, Euratom) nr. 966/2012 samt de finansielle regler for budgettet og kravene i den pågældende basisretsakt.«
                           
                        
                     
                           —
                        
                        
                           Artikel 4, stk. 3, affattes således:
                           
                              »På grundlag af deres tilsagn om finansielle bidrag yder medlemsstaterne et bidrag på 2 000 000 000 EUR i overensstemmelse med den fordeling af bidragene, der er fastlagt på grundlag af BNI-nøglen for budgettet for 2015.«
                           
                        
                     
                           —
                        
                        
                           Artikel 5, stk. 1, affattes således:
                           
                              »1.   Styringsudvalget for faciliteten skal:
                              
                                          i)
                                       
                                       
                                          give strategisk vejledning om koordineringen af den bistand, der skal ydes. Den strategiske vejledning består i fastsættelse af overordnede prioriteter, den type tiltag, der støttes, de instrumenter, der skal anvendes til en effektiv gennemførelse af tiltagene, og koordineringen af tiltagene samt i givet fald de betingelser for Tyrkiets gennemførelse af sine forpligtelser i henhold til den fælles handlingsplan mellem EU og Tyrkiet, som bistanden ydes på grundlag af
                                       
                                    
                                          ii)
                                       
                                       
                                          på permanent basis overvåge og vurdere gennemførelsen af de tiltag, der koordineres under faciliteten, herunder opfyldelsen af betingelserne, under hensyntagen til de vurderinger, der foretages af de strukturer, som oprettes med henblik på at overvåge fremskridtene med opfyldelsen af forpligtelserne i henhold til den fælles handlingsplan mellem EU og Tyrkiet
                                       
                                    
                                          iii)
                                       
                                       
                                          undersøge Kommissionens overslag over udbetalinger vedrørende gennemførelsen af tiltag og i givet fald foreslå, at Kommissionen udskyder hele eller dele af indkaldelsen til en eller flere senere udbetalinger
                                       
                                    
                                          iv)
                                       
                                       
                                          overvåge bidragene fra medlemsstaterne i henhold til indbetalingsplanen i hver enkelt medlemsstats bidragserklæring og minde om det aftalte beløb på 2 000 000 000 EUR.
                                       
                                    Styringsudvalget består af to repræsentanter for Kommissionen og én repræsentant for hver medlemsstat.
                              Styringsudvalget giver så vidt muligt den strategiske vejledning ved konsensus. Hvis det kommer til en afstemning, afgøres denne ved simpelt flertal blandt medlemmerne.
                              Tyrkiet skal være medlem af styringsudvalget med en rådgivende funktion, for så vidt angår stk. 1, nr. i) og ii), således at der sikres fuld koordinering af tiltag i marken, undtagen når styringsgruppen undersøger strategisk vejledning vedrørende de betingelser for Tyrkiets gennemførelse af sine forpligtelser i henhold til den fælles handlingsplan mellem EU og Tyrkiet, som bistanden ydes på grundlag af, eller overvåger eller vurderer opfyldelsen af disse betingelser.
                              Det skal sikres, at medlemsstaternes og Kommissionens repræsentanter i udvalget ikke er i en interessekonflikt, jf. forordning (EU, Euratom) nr. 966/2012.«
                           
                        
                     
                           —
                        
                        
                           Artikel 5, stk. 2, affattes således:
                           
                              »Kommissionen varetager formandskabet for styringsudvalget og har en ledende rolle i forbindelse med koordineringen af udvalgets arbejde.
                              Kommissionen skal have ret til at nedlægge veto mod styringsgruppens strategiske vejledning udelukkende med det formål at sikre lovligheden af en deraf følgende afgørelse, herunder forenelighed med dens ansvar for gennemførelsen af Unionens budget. Hvis Kommissionen har til hensigt at benytte denne ret, skal den på anmodning begrunde, hvorfor et udkast til afgørelse ikke er i overensstemmelse med de førnævnte krav.«
                           
                        
                     
                           —
                        
                        
                           Artikel 5, stk. 3, affattes således:
                           
                              »Efter forslag fra Kommissionen udarbejder og vedtager styringsudvalget selv sin forretningsorden senest tre måneder efter datoen for vedtagelsen af denne afgørelse.«
                           
                        
                     
                           —
                        
                        
                           I artikel 6 udgår overskrifterne »EU-budgettet« og »Medlemsstaternes bidrag«.
                        
                     
                           —
                        
                        
                           Artikel 6, stk. 3, affattes således:
                           
                              »De tiltag og foranstaltninger, der skal koordineres under faciliteten, vil blive gennemført i overensstemmelse med de finansielle regler vedrørende Unionens almindelige budget og kravene i de pågældende basisretsakter.«
                           
                        
                     
                           —
                        
                        
                           I artikel 6, stk. 4, indsættes følgende:
                           
                              »I forbindelse med forvaltningen af de midler, der koordineres under faciliteten, tages der fuldt ud hensyn til den strategiske vejledning, der gives af styringsudvalget, jf. artikel 5, navnlig hvad angår betingelserne for bistanden.«
                           
                        
                     
                           —
                        
                        
                           Artikel 9, stk. 1, affattes således:
                           
                              »Denne facilitet oprettes fra den 1. januar 2016 for finansielle bidrag inden for rammerne af budgetårene 2016 og 2017. Den forvaltes på grundlag af medlemsstaternes bidrag og tidsplanerne herfor, som meddeles til og anerkendes af Kommissionen.«
                           
                        
                     
         
               3)
            
            
               Bilaget udgår.
            
         
      Udfærdiget i Bruxelles, den 10. februar 2016.
      
         
            På Kommissionens vegne
         
         Johannes HAHN
         
            Medlem af Kommissionen
         
      
   
   
      (1)  EFT L 163 af 2.7.1996, s. 1.
   
      (2)  Fælles erklæring fra Rådet og repræsentanterne for medlemsstaternes regeringer, forsamlet i Rådet, Europa-Parlamentet og Europa-Kommissionen om den europæiske konsensus om humanitær bistand (EUT C 25 af 30.1.2008, s. 1).
   
      (3)  EUT L 298 af 26.10.2012, s. 1.
   
      (4)  EUT L 362 af 31.12.2012, s. 1.
   
      (5)  Europa-Parlamentets og Rådets forordning (EU) nr. 232/2014 af 11. marts 2014 om oprettelse af et europæisk naboskabsinstrument (EUT L 77 af 15.3.2014, s. 27).
   
      (6)  Europa-Parlamentets og Rådets forordning (EU) nr. 233/2014 af 11. marts 2014 om oprettelse af et instrument til finansiering af udviklingssamarbejde (EUT L 77 af 15.3.2014, s. 44).
   
      (7)  Europa-Parlamentets og Rådets forordning (EU) nr. 231/2014 af 11. marts 2014 om oprettelse af et instrument til førtiltrædelsesbistand (EUT L 77 af 15.3.2014, s. 11).
   
      (8)  Europa-Parlamentets og Rådets forordning (EU) nr. 230/2014 af 11. marts 2014 om oprettelse af et instrument, der bidrager til stabilitet og fred EUT L 77 af 15.3.2014, s. 1).
   
      (9)  EFT L 163 af 2.7.1996, s. 1.
   
      (10)  Fælles erklæring fra Rådet og repræsentanterne for medlemsstaternes regeringer, forsamlet i Rådet, Europa-Parlamentet og Europa-Kommissionen om den europæiske konsensus om humanitær bistand (EUT C 25 af 30.1.2008, s. 1).
   
      (11)  EFT L 163 af 2.7.1996, s. 1.
   
      (12)  EUT C 25 af 30.1.2008, s. 1.
   
      (13)  EUT L 298 af 26.10.2012, s. 1.
   
      (14)  EUT L 362 af 31.12.2012, s. 1.